Rumpun bahaso Malayu

Rumpun bahaso Malayu adolah kalompok bahaso nan sarumpun atau sarupo nan ditutua dek urang-urang dari rumpun Malayu nan taseba di Brunei, Indonesia, Malaysia, Singapura, Thailand Selatan, jo bahkan selatan Filipina. Sacaro tradisional, rumpun bahaso Malayu ko tabagi manjadi Malayu, Para-Malayu, jo Malayu Asali (padalaman), tapi pambagian ko labiah ka pambagian geografi jo etnis, bukan manuruik pambagian linguistik sacaro khusus. Bahaso-bahaso dalam rumpun Malayu saliang murah dimangarati, walau jo ragam bahaso nan khas pado tiok-tiok bahaso jo dialeknyo.

Para-Malayu tadiri dari bahaso-bahaso nan ado atau asanyo dari Sumatera. Di antaranyo yaitu: Minangkabau, Malayu Tangah (Pasemah), Pekal, Musi (Palembang), Negeri Sembilan (Malaysia), jo Duano.

Malayu asali (aborigin/padalaman) marupokan bahaso-bahaso Melayu nan ditutua dek Urang Asali (Proto-Malayu) di  Samananjuang Malaya. Di antaro rumpun ko ado Jakun, Urang Kanaq, Urang Seletar, jo Temuan.

Bahaso-bahaso nan di lua kaduo pambagian di ateh marupokan bahaso nan saliang takaik dek ekspansi Malayu ka sadoalah wilayah kapulauan. Nan tamasuak di antaronyo bahaso Malayu (tamasuak bahaso Malaysia jo Indonesia), Malayu Kedah, Malayu Brunei, Malayu Berau, Malayu Jambi, Malayu Kutai, Loncong, Malayu Pattani, Menterap, jo Banjar.

Ado pulo bahaso-bahaso nan tamasuak bahaso Malayu Kreol, di antaronyo Betawi, Melayu Cocos, Melayu Manado, jo Malayu Sabah, nan kurang labiah babeda jo Malayu standar (Melaka atau Riau-Johor).

Pamakaian 
Sajauah ma bahaso Malayu jo bahaso-bahaso rumpun Malayu dipakai di sabuah nagara bagantuang pado sijarah jo ruang lingkup budayo satampek. Bahaso Malayu alah manjadi bahaso kabangsaan di Malaysia manuruik Pasal 152 Konstitusi Malaysia, dan manjadi satu-satunyo bahaso rasmi di Malaysia  Barat pado 1968, jo di Malaysia  Timur sacaro bajanjang sajak 1974. Bahaso Inggirih masih lanjuik dipakai sacaro laweh dalam bidang profesional jo komersil sarato mahkamah pangadilan. Bahaso-bahaso minoritas lain masih umum juo dipakai. Kondisi nan samo buliah tasuo di Brunei.

Di Singapura, bahaso Malayu dalam sijarahnyo manjadi lingua franca di antaro urang-urang nan babeda asa kabangsaannyo. Walaupun bahaso Inggirih lah maambiak paran itu, bahaso Malayu masih mandapek status sabagai bahaso nasional sarato dalam lagu kabangsaannyo, Majulah Singapura, sadoalahnyo dalam bahaso Malayu. Sabagai tambahan, parintah komando militer, polisi, jo patahanan sipil hanyo buliah dalam bahaso Malayu.

Banyak panduduak di limo provinsi Thailand—daerah nan, sabgaian gadangnyo, bagian dari karajaan Malayu saisuak nan banamo Pattani—mangecek dalam dialek Malayu nan disabuik Yawi (jan dibinguangan jo Jawi), nan sarupo jo Malayu Kelantan, tapi bahaso tasabik indak punyo status rasmi atau pangakuan.

Dek bakontak sabalunnyo jo Filipina, kato-kato Malayu—sarupo dalam hari (simpati), luwalhati (kaaguangan), tangah hari (tangah hati), sedap (lamak) -- alah baevolusi sarato tarintegrasi jo bahaso Tagalog sarato bahaso-bahaso FIlipina lainnyo.

Sacaro nyato, bahaso Indonesia alah barasil manjadi lingua franca dek pulau-pulau jo etnis-etnis nan tapisah, dek karano manjadi pangganti bahaso panduduakan (kolonial), bahaso Ulando, lah indak lai digunokan sacaro umum. (Di Timor Timur, nan panah manjadi provinsi Indonesia antaro 1976 inggo 1999, Indonesia sacaro laweh ditarimo jo dipakai nan diatua dalam Konstitusi.

Salain bahaso Indonesia, nan bakambang dari dialek Malaka (Malayu Riau-Johor), ado banyak dialek Malayu nan ditutuaan di Indonesia, tabagi dalam kalompok barat jo timur. Ragam Malayu barat pado umumnyo ado di Sumatera jo Klaimantan, nan dibagi pulo manjadi Malayu Sumatera jo Malayu Kalimantan, di antaro nan dipakai sacaro laweh dari Malayu Sumatera yoitu Malayu Riau, Langkat, Palembang, jo Jambi. Minangkabau, Kurinci, jo Bengkulu dipicayoi sabagai turunan dari Malayu Sumatera. Samantaro itu, dialek Jakarta (disabuik juo Betawi) juo tamasuak bagian dari kalompok Malayu barat.

Dialek-dialek timur dipakai di bagian paliang timur Kapulauan Indonesia dan tamasuak: dialek Manado (di Sulawesi Utara) jo Maluku, Maluku Utara jo Papua.

Pabedaan-pabedaan antaro kaduo kalompok ko cukuik mudah dicaliak. Sabagai contoh, kato "kita" nan aratinyo "kito" di barat, dapek manjadi "ambo" di Manado, samantaro "torang" di Manado jo "katong" di Ambon (asalinyo singkatan dari Malayu 'kita orang' (aratinyo kito urang). Pabedaan lainnyo yoitu indak adonyo kato  ganti kapunyoan (suffiks) pado dialek timur, Manado mamakai "pe" jo Ambon "pu" (dari kato "punya") untuak manandoi kapunyoan. Jadi, kalau di Malayu barat ado 'namaku' jo 'rumah kita' tapi kalau di Manado manjadi 'kita pe nama' jo ' torang pe rumah' sarati 'beta pu nama', 'katong pu rumah' dalam dialek Ambon.

Palafalan buliah baragam di dialek barat, tarutamo kato nan diakhiri jo huruf a. Sabagai contoh, palafalan 'kita' di Malaysia manjadi /kitə/, Kelantan jo Selatan sabagai /kitɔ/, Riau manjadi /kita/, Palembang as /kito/, Betawi jo Perak as /kitɛ/.

Batavia dan dialek timur takadang dimasuakan sabagai Malayu kreol, karano panutua nan indak etnis Malayu.

Pabandiangan bahaso-bahaso Malayu 

Indonesia = Kamu hendak pergi ka mano jo sepeda itu? Bisakah saya ikut?

Pabandiangan kato-per-kato

ISO 639 
Dalam ISO 639-1 rumpun bahaso ko masuak jo kode 'ms', sadangkan ISO 639-2 dalam duo kode: 'may'/'msa'. Samantaro dalam ISO 639-3, 'msa' didefinisikan sabagai "bahaso makro".

Caliak juo 

 Bahaso Malayu
 Urang Malayu

Rujuakan 

Bahaso
Malayu
Bahaso Austronesia